Suchinthana/ta-wikipedia huggingface dataset:
ஓமாயி வியாரவாலா

ஓமாயி வியாரவாலா (ஹோமை வியாரவல்லா, Homai Vyarawalla, 9 திசம்பர் 1913 – 15 சனவரி 2012), இந்தியாவின் முதல் பெண் புகைப்பட நிருபர் என அறியப்பட்டவர். பொதுவாக டால்டா-13 என அழைக்கப்பட்டவர். இவர் குஜராத் மாநிலத்தில், வதோதரா மாவட்டத்தின் நவசாரி என்ற ஊரைச் சேர்ந்தவர். தனது 13 வயதில் புகைப்படங்கள்  எடுக்க ஆரம்பித்து 40 ஆண்டுகள் இந்தியப் பத்திரிகை உலகின் சிறந்த புகைப்பட நிருபராக பணியாற்றி 1970-ம் ஆண்டில் ஓய்வு பெற்றார். 2011 ஆம் ஆண்டில் இவருக்கு இந்திய அரசு பத்ம பூசன் விருது வழங்கியது.

சாதனைகள்
 1942-ம் ஆண்டு டில்லியில், பிரித்தானிய தகவல் தொடர்பு (பி.ஐ.எஸ்) சேவையில் புகைப்பட நிருபராக பணியாற்றினார். 
 இந்தியா சுதந்திரம் அடையும் முன்பே, அப்போதைய ஆங்கிலேயர்கள், மற்றும் இந்திய தலைவர்களின் பேச்சுக்கள், பொதுக்கூட்டங்களில், புகைப்பட நிருபராக பணியாற்றினார்
 இந்தியா சுதந்திரம் அடைந்து 1947 ஆகஸ்ட் 15-ம் தேதி முதல் தேசிய ‌கொடி ஏற்றப்பட்டதை புகைப்படம் எடுத்த பெருமைக்குரியவரானார்.
 இந்தியாவின் கடைசி வைசிராய் மவுண்ட்பேட்டன் பிரபு. ஜவஹர்லால் நேரு சந்திப்பினை புகைப்படம் எடுத்த பெருமையும் இவரைச் சாரும்.

பெற்ற விருதுகள்
2011 சனவரி மாதம் இவருக்கு பத்மவிபூசன் விருது வழங்கப்பட்டது.

மறைவு 
சனவரி 15 2012இல் தனது வீட்டு கட்டிலிலிருந்து கீழே விழுந்ததில், இடுப்பு எலும்பு முறி்ந்தது. சிகிச்சைக்காக தனியார் மருத்துவமனையில் அனுமதிக்கப்பட்ட இவர், சிகிச்சை பலனின்றி இறந்தார். இறக்கும் பொது இவருக்கு வயது 98.

மேற்கோள்கள்

வெளி இணைப்புகள்
 இந்தியாவின் முதல் பெண் புகைப்பட நிருபர் காலமானார் 

புகைப்படக் கலைஞர்கள்
1913 பிறப்புகள்
2012 இறப்புகள்
இந்தியப் பெண் சாதனையாளர்கள்
இந்தியப் பெண் ஊடகவியலாளர்கள்
தென் செர்சி போக்குவரத்து ஆணையம்

தென் செர்சி போக்குவரத்து ஆணையம் (South Jersey Transportation Authority, SJTA) 1991ஆம் ஆண்டில் நியூசெர்சி சட்டமன்றம் தென் செர்சி கௌன்டிகளான அட்லாண்டிக், காம்டென், கேப் மே, கம்பர்லாந்து, குளோசெஸ்டர் மற்றும் சேலம் கௌன்டிகளில் போக்குவரத்து சேவைகளை மேலாண்மை செய்வதற்காக உருவாக்கிய ஓர்  தனியார் முகமை போன்ற நிறுவனமாகும

இந்த ஆணையம் இதற்கு முன்னர் செயலாற்றிய நியூ செர்சி விரைவுச்சாலை ஆணையம் (New Jersey Expressway Authority) மற்றும் அட்லாண்டிக் கௌன்டி போக்குவரத்து ஆணையங்களுக்கு (Atlantic County Transportation Authority) மாற்றாக உருவாக்கப்பட்டுள்ளது.இது நெடுஞ்சாலைகள், வானூர்தி நிலையங்கள், மற்றும் பிற போக்குவரத்து தேவைகளை ஒருங்கிணைப்பு செய்யும் தென் செர்சியின் போக்குவரத்து  அமைப்பாக விளங்குகிறது. இதன் மேலாண்மையில் அட்லாண்டிக் நகர விரைவுச்சாலை உள்ளிட்ட பொதுச்சாலைகள் மற்றும் அட்லாண்டிக் நகர பன்னாட்டு வானூர்தி நிலையம் உள்ளிட்ட போக்குவரத்து திட்டங்கள், உந்து நிறுத்தற் பூங்காக்கள் அடங்கும். தென் செர்சியின் பொருளாதார வளர்ச்சிக்கான வசதிகளை உருவாக்குதலும் இதன் பணியாகும்.

தென் செர்சி போகுவரத்து ஆணையம் பர்லிங்க்டன், காம்டென் மற்றும் குளோசெஸ்டர் கௌன்டிகளில் உள்ள வேலையிடங்களுக்கு இருமுனை போய்வரு பேருந்துகளையும் வேன்களையும் இயக்குகிறது.

மேற்கோள்கள்

வெளியிணைப்புகள்
South Jersey Transportation Authority
SJTA Shuttle bus services

நியூ ஜெர்சி
களுத்துறை பாலிகா வித்தியாலயம்

களுத்துறை பாலிகா வித்தியாலயம் (Kalutara Balika Vidyalaya) மேல் மாகாணத்தில் அமைந்துள்ள முன்னணி பெண்கள் பாடசாலைகளில்  ஒன்றாகும். . தேசியப் பாடசாலையான இப் பாடசாலை  களுத்துறை மாவட்டத்தில் அமைந்துள்ளது.

1941, சனவரி 6 இல் இப்பாடசாலை சிரில் டி சொய்சா என்பவரால் ஆரம்பிக்கப்பட்டது. இப் பாடசாலை ஆரம்பிக்கப்படும் போது  கலவன்  பாடசாலையாக ஆரம்பிக்கப்பட்டது. பின்பு பெண்கள் பாடசாலை என்றும்  ஆண்கள் பாடசாலை என்றும் தனித்தனியாக மாற்றம் பெற்றது. பௌத்த பாடசாலையான இப்பாடசாலை கல்வித்துறையில் தொடர்ச்சியாக பல சாதனைகளை படைத்து வந்துள்ளது. இப் பாடசாலையில் தரம் 1 - 13 வரை வகுப்புகள் உள்ளன.  3000க்கும் மேற்பட்ட மாணவிகள் கல்வி கற்கின்றனர்.

வெளியிணைப்புக்கள்
 களுத்துறை மகளிர் தேசிய பாடசாலை
இலங்கையின் பெண்கள் பாடசாலைகள்
இலங்கையின் தேசிய பாடசாலைகள்
களுத்துறை மாவட்டப் பாடசாலைகள்
இலங்கையின் பௌத்தப் பாடசாலைகள்
ஜலதரங்கம்

ஜலதரங்கம் என்பது ஒரு இந்திய தாள இசைக்கருவி ஆகும். நீரால் நிரப்பப்பட்ட பீங்கான் கிண்ணங்கள் இசைக்கலைஞரை சுற்றி வைக்கப்பட்டிருக்கும். இக்கிண்ணங்களின் விளிம்புகளை தனது கைகளிலுள்ள குச்சிகளால் தட்டி அக்கலைஞர் ஒலி எழுப்புவார்.   நீரலை அல்லது நீர்க்கிண்ண இசை என இந்த இசைக்கருவி தமிழில் அழைக்கப்படுகிறது.

ஜலதரங்கத்திற்கு "உதக வாத்தியம்' என்னும் பெயரும் உண்டு. அறுபத்து நான்கு கலைகளில் ஜலதரங்கம் வாசிப்பதும் ஒன்றாகும்.
வயலின், மிருதங்கம் ஆகிய இசைக் கருவிகளைத் துணைக்கருவிகளாகக் கொண்டு ஜலதரங்க இசைக் கச்சேரிகள் நடைபெறுகின்றன. . பண்டைக்காலத்தில் ஜலதரங்கத்திற்கு வெண்கலக் கிண்ணங்களைப் பயன்படுத்தினர். இன்று பீங்கான் கோப்பைகளைப் பயன்படுத்துகிறார்கள். இதை வாசிப்பவர், வேவ்வேறு சுரங்களை உண்டாக்கும் பீங்கான் கோப்பைகளைத் தம் முன்னால் அரைவட்டமாக வைத்துக் கொள்வார். இடப்பக்கத்திலிருந்து வலப்பக்கமாகக் கோப்பைகளின் சுருதி உயர்ந்துகொண்டே போகும். இவ்வாறு 16 கோப்பைகள் இருக்கும். குறிப்பிட்ட இராகத்திற்கு வேண்டியவாறு கோப்பைகளின் சுருதியைக் கூட்டுவார்கள். அதில் வராத சுரங்களுக்கும் கோப்பைகளைச் சுருதி சேர்த்து, அவற்றை அரைவட்டத்திற்கு வெளியே அந்தந்தக் கிண்ணத்திற்கு அருகில் வைப்பார்கள். வாசிக்கும் இராகத்திற்கு ஏற்ப, வேண்டிய கோப்பைகளை வெளிப்புறத்திலிருந்து உட்புறம் அரைவட்டத்தில் வைத்து, வேண்டாத கோப்பைகளை வெளியே நகர்த்தி விடுவார்கள். இவ்வாறு செய்வதால் விரைவில் வெவ்வேறு இராகங்களில் பாடல்களை வாசிக்க முடிகின்றது.

கோப்பையிலுள்ள நீர் பல வழிகளில் பயன்படுகிறது. சீராக சுருதி சேர்த்துக் கொள்வதற்கும், இனிய நாதத்தை உண்டாக்குவதற்கும் இது உதவுகிறது. நீர்மட்டத்தின் மேல் இலேசாகத் தட்டினால் இசைக்கு வேண்டிய கமகங்கள் உண்டாகும். மிக வேகமாகக் கோப்பைகளைத் தட்டி வாசிக்கும்போது, அவை புரண்டுவிடாமல் இருக்கவும் அவற்றிலுள்ள நீர் உதவுகிறது.

ஜலதரங்கக் கலைஞர்கள்
ஆனையம்பட்டி எஸ். கணேசன்

குறிப்புகள் 

இந்திய இசைக்கருவிகள்
களுத்துறை வித்தியாலயம்

களுத்துறை வித்தியாலயம் (Kalutara Vidyalaya) மேல் மாகாணத்தில் அமைந்துள்ள முன்னணி ஆண்கள் பாடசாலைகளில்  ஒன்றாகும். . தேசியப் பாடசாலையான இப் பாடசாலை  களுத்துறை மாவட்டத்தில் களுத்துறை நகரில் அமைந்துள்ளது.

சனவரி 13 1941 இல் இப் பாடசாலை சிரில் டி சொய்சா என்பவரால் ஆரம்பிக்கப்பட்டது. இப் பாடசாலை ஆரம்பிக்கப்படும் போது  கலவன்  பாடசாலையாக ஆரம்பிக்கப்பட்டது. பின்பு பெண்கள் பாடசாலை என்றும்  ஆண்கள் பாடசாலை என்றும் தனித்தனியாக மாற்றம் பெற்றது. பௌத்த பாடசாலையான இப்பாடசாலை கல்வித்துறையில் தொடர்ச்சியாக பல சாதனைகளை படைத்து வந்துள்ளது. இப் பாடசாலையில் கற்ற பல மாணவர்கள் இலங்கையில் சிறந்த கல்விமான்களாகவும், விளையாட்டு வீரர்களாகவும், சமூகத்தில் மதிக்கத்தக்க உயர் பதவி வகிக்கும் முக்கியஸ்தர்களாகவும்  உள்ளனர். இப் பாடசாலையில் தரம் 1 - 13 வரை வகுப்புகள் உள்ளன.  3500க்கும் மேற்பட்ட மாணவர்கள் கல்வி கற்கின்றனர்.

வெளியிணைப்புக்கள்
 களுத்துறை வித்தியாலயம், தேசிய பாடசாலை  
இலங்கையின் ஆண்கள் பாடசாலைகள்
இலங்கையின் தேசிய பாடசாலைகள்
களுத்துறை மாவட்டப் பாடசாலைகள்
இலங்கையின் பௌத்தப் பாடசாலைகள்
வெம்பக்கோட்டை

வெம்பக்கோட்டை (ஆங்கிலம் : Vembakkottai) இது தமிழ்நாட்டின், விருதுநகர் மாவட்டம், வெம்பக்கோட்டை வட்டத்தில் உள்ள வெம்பக்கோட்டை ஊராட்சி ஒன்றியத்தின் நிர்வாகத் தலைமையிடம் மற்றும் கிராம ஊராட்சி ஆகும். இது விருதுநகருக்கு தென்மேற்கில்  47.8 கிலோ மீட்டர் தொலைவில் உள்ளது.

விருதுநகர் மாவட்டம் வெம்பக்கோட்டையிலுள்ள விஜய கரிசல் குளத்தில் நடைபெற்று வரும் அகழாய்வில் தங்கத் தாலி கண்டெடுக்கப்பட்டுள்ளது.

3ஆம் கட்ட அகழாய்வில் சுடு மண்ணாலான சதுரங்க காய்கள், மனிதனின் தலைச்சிற்ப ஓடு போன்ற 2150க்கும் மேற்பட்ட பொருட்கள் கிடைத்துள்ளன.

 வெம்பக்கோட்டை நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.

மேற்கோள்கள் 

 விக்கிமேப்பியாவில் வெம்பக்கோட்டை அமைவிடம்
தமிழ்நாடு மாநிலத்திலுள்ள ஊர்களும் நகரங்களும்

 அகழாய்வு செய்தி
ஒற்றைப் புகுபதிகை

ஒற்றைப் புகுபதிகை (Single sign-on - SSO) என்பது கணனியில் இயங்கும் பல்வேறு செயலிகளை (programs) கணனியில் ஒருமுறை புகுபதிகை செய்வதன் முலம் பயன்படுத்தும் ஓர் முறையாகும். இதன் மூலம் ஒரு பயனர் ஒவ்வொரு முறையும் தனது கணனியில் உள்ள செயலிகளை லாக்-ஆன் செய்வது தவிர்க்கப்படுகின்றது. இம்முறையில் ஒரு பயனர் தனது கணனியை விடுபதிகை செய்வதன் முலம் அனைத்து செயலிகளையும் விடுபதிகை செய்யமுடியும். இம்முறையில் பயனரின் நேரம் மிச்சப்படுவதுடன் வெவ்வேறு செயலிகளுக்கு பலதரப்பட்ட பயனர் பெயர் மற்றும் கடவுச்சொல் பயன்படுத்துவதும் தவிர்க்கப்படுகின்றது. எடுத்துக்காட்டாக ஒரு பயனர் தனது கணனியில் புகுபதிகை செய்வதன் மூலம் மின் அஞ்சல் செயலியை புகுபதிகை செய்யாமலேயே பயன் படுத்தமுடியும்.

மேற்கோள்கள்

கணினியியல்
எஸ். என். சோமையாஜுலு

எஸ். என். சோமையாஜுலு (1902-1990) ஒரு தமிழக அரசியல்வாதி, இந்திய விடுதலைப்போராட்ட வீரர், மற்றும் சமூக சேவகர்.இவர் தமிழ்நாடு சட்டமன்றத்திற்கு 1952ல் திருநெல்வேலி சட்டமன்றத் தொகுதியிலிருந்து இந்திய தேசிய காங்கிரசு சார்பாக தேர்ந்தெடுக்கப்பட்டார்.

வாழ்க்கை சுருக்கம் 
தூத்துக்குடி மாவட்டம் திருச்செந்தூர் அருகில் உள்ள ஆத்தூர் கிராமம் இவரது சொந்த ஊர்.
இவரது தந்தையார் பெயர் சோமசுந்தரம்,தாய் சீதையம்மாள். இவர் இளம்பருவத்தில் இந்திய விடுதலைப்போராராட்டத்தில் தீவிர பங்குகொண்டதால்,  தாமதமாக திருமணம் (42 வது வயதில்) செய்துகொண்ட இவருக்கு 6 குழந்தைகள் (2-ஆண் , 4-பெண்)

அரசியல்பங்கு 
 1927 மதுரையில் ஆங்கிலேயருக்கு எதிரான போராட்டம்.
 1927 சென்னையில் நீல் சிலையை அகற்ற போராட்டம்.
 1931 கோவில்பட்டியில் கள்ளுக்கடை மறியல் போராட்டம்.
ஆகிய போராட்டங்களில் தீவிர பங்கு கொண்டு சிறைசென்றார்.
மேலும் தொழிற்சங்க நடவடிக்கைகளில் ஈடுபாடு உடையவர் மற்றும் எழுத்தாளரும் ஆவார்.

மேற்கோள்கள்

இவற்றையும்காண்க 
நீல் சிலை சத்தியாகிரகம்

வெளி இணைப்பு 
 தூத்துக்குடி சோமையாஜுலு  தினமணி 
 எஸ்.என்.சோமையாஜுலு தினமலர்

இந்திய விடுதலைப் போராட்ட வீரர்கள்
1902 பிறப்புகள்
1990 இறப்புகள்
போத்தனூர் (கோயம்புத்தூர்)

போத்தனூர் (Podanur)  இந்தியாவின், தமிழ்நாடு மாநிலத்திலுள்ள, கோயம்புத்தூர் மாநகரின் தெற்கு மண்டலத்தில் உள்ள ஒரு நகராட்சி ஆகும். இந்நகரம் நிறைய இரயில் பணியாளர்களையும், பல தொழிற்சாலை பணியாளர்களையும் கொண்டுள்ளது. அருகில் குறிச்சி நகரம், குனியமுத்தூர் நகரம், வெள்ளலூர் பேரூராட்சி, செட்டிபாளையம் பேரூராட்சி ஆகியவற்றை அருகே கொண்டுள்ளது. இந்த நகரத்தின் வரலாறு ஆங்கிலேயர் ஆட்சி காலத்திலிருந்தே தொடங்குகிறது. இங்குள்ள இரயில் நிலையம் 1862 ஆம் ஆண்டு முதலே செயல்பட்டு வருகிறது.

வரலாறு 
பாலக்காட்டு கணவாயின் குளிர்ந்த காற்று நிரம்ப கிடைக்க பெறுவதால் ஆங்கிலேயர்கள் இதை ஏழைகளின் ஊட்டி என்று அழைத்தனர். அதனால் அவர்கள் தங்கள் காலனியையும் கோவையின் முதல் இரயில் நிலையத்தையும் இங்கு அமைத்தனர். இரயில் நிலையம் மட்டுமல்லாது கேரளா மற்றும் கொங்கு தேசத்திற்கான இரயில் கோட்டமாகவும் நிறுவப்பட்டது. கோயம்புத்தூர் மற்றும் பாலக்காடு இரயில் நிலையங்கள் கட்டப்பட்ட பின்னர், போத்தனூர் இரயில் நிலையம் அதன் முக்கியத்துவத்தை இழந்து விட்டது. இருப்பினும், இன்றும் இது ஒரு முக்கியமான தொடருந்து சந்திப்பாக கருதப்படுகிறது. இரயில்வேயின் தகவல் மற்றும் தொலைதொடர்பு பணிமனை, எவரெஸ்ட் கூரைகள், ஜி. டி. வெய்லெர், சந்திரிகா சோப்பு தயாரிப்பு நிறுவனம் மற்றும் பல சிறு, குறு தொழிற்சாலைகள் அமைந்துள்ளது.

மருத்துவமனைகள்  
 GD மருத்துவமனை 
 தொடருந்து மருத்துவமனை 
 புனித மேரி மருத்துவமனை
 பாலாஜி மருத்துவமனை
 அபிராமி மருத்துவமனை
 ராஐம் மருத்துவமனை
 கனபதி நர்சிங் ஹோம்

மேற்கோள்கள்

புற இணைப்புகள் 
 Podanur in Malabar wagon tragedy
 Podanur and Gandhiji's Harijan tour
 Gandhiji in Podanur 
 Podanur of the past
 Podanur Railway history
 Will Coimbatore's gain be Podanur's loss?

கோயம்புத்தூர் மாவட்டம்
விக்டர் ஜார்விஸ்

விக்டர் ஜார்விஸ்  (Victor Jarvis  , பிறப்பு: செப்டம்பர் 30 1898 , இறப்பு: ஏப்ரல் 30 1975),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார். ஜார்விஸ் 1925 கவுண்டி வாகையாளர் போட்டியில் கிளாமோர்கனுக்கு எதிராக எசெக்சு அணிக்காக தனது முதல் தரப் போட்டியில் அறிமுகமானார். இந்தப் போட்டியில், எசெக்சின் முதல் ஆட்ட முறையில் ஃபிராங்க் ரியானால் ஆட்டமிழக்கப்படுவதற்கு முன்பு அவர் 7 ரன்கள் எடுத்தார், அதே சமயம் அவர்களின் இரண்டாவது ஆட்ட முறையில் அதே பந்துவீச்சாளரால் ஓட்டங்கள் ஏதும் எடுக்காமல் ஆட்டமிழந்தார்.இவர் எசெக்சின் அடுத்த கவுண்டி வாகையாளர் போட்டியில் யார்க்ஷயருக்கு எதிரான இரண்டாவது மற்றும் கடைசி முதல்தரப் போட்டியில் விளையாடினார். எசெக்சின் முதல் ஆட்டப்பகுதியில் வில்பிரட் ரோட்சால் ஆட்டமிழக்கப்படுவதற்கு முன்பு அவர் 37 ரன்கள் எடுத்தார். அவர்களின் இரண்டாவது ஆட்டப்பகுதியில், இவர் அபே வாடிங்டனால் ஓட்டமேதும் எடுக்காமல் ஆட்டமிழந்தார்.

மேற்கோள்கள்கட்டுப்பாடுகளுக்கு

வெளி இணைப்பு
விக்டர் ஜார்விஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 17, 2012.

இங்கிலாந்துத் துடுப்பாட்டக்காரர்கள்
1898 பிறப்புகள்
1975 இறப்புகள்
எஸ்செக்ஸ் துடுப்பாட்டக்காரர்கள்
சண்முக ராஜேஸ்வர சேதுபதி

சண்முக ராஜேஸ்வர நாகநாத சேதுபதி (1909-1967) என்பவர்   இராமநாதபுரம் ஜமீனின் கடைசி ஜமீந்தார் மற்றும் தமிழக அரசியல்வாதியுமாவார். இவர் இராஜ ராஜேஸ்வர சேதுபதியின் மகனும், அவருக்கு அடுத்து ஆட்சிக்கு வந்தவரும் ஆவார்.

வாழ்கைக் குறிப்பு 
1944இல் ஜமீன் பொறுப்பை ஏற்றுக்கொண்ட சண்முக ராஜேஸ்வர நாகநாத சேதுபதியின் ஆட்சிகாலம் ஜமீன் ஒழிப்புச் சட்டம் அமுலுக்குக் கொண்டு வந்த 1948-ஆம் ஆண்டுடன் முடிவடைந்தது. இந்தக் கடைசி மன்னர் அரசியலிலும் ஈடுபட்டு இராமநாதபுரம் ஜில்லா போர்டு தலைவராகவும், பின்னர் சென்னை மாநிலத்தின் சட்டமன்றத்திற்கு 1952 மற்றும் 1962 ஆம் ஆண்டு தேர்தலில் இராமநாதபுரம் சட்டமன்றத் தொகுதியிலிருந்து இந்திய தேசிய காங்கிரசு சார்பாகவும், 1957ல் தனித்தும் தேர்ந்தெடுக்கப்பட்டார். தமிழக அமைச்சரவையில் வீட்டு வாடகைக் கட்டுபாடு அமைச்சராகப் பணியாற்றியுள்ளார்.
 மதுரைத் தமிழ்ச் சங்கத்தின் தலைவராகவும், இராமேஸ்வரம் திருக்கோயில் அறங்காவலர் குழுத் தலைவராகவும், இறுதிவரை இருந்தார். இவர் இசைப்பிரியர். இவர் ஒரு விளையாட்டு வீரர். துடுப்பாட்டம், டென்னிஸ், குதிரை ஏற்றத்தில் கைதேர்ந்தவர். சென்னை பந்தயக் குதிரைக்காரர்களது சங்கத்தின் தலைவராக பல ஆண்டுகள் பணிபுரிந்துள்ளார்.

இவரது ஆட்சியில் இராமநாதபுரம் நகருக்கு மேற்கே 18 கல் தொலைவில் வைகை ஆற்றிலிருந்து இராமநாதபுரம் நகருக்குக் குடிநீர் குழாய் வசதிக்கு ஏற்பாடு செய்தார். இராமநாதபுரம் நகருக்கு தெற்கே திருப்புல்லாணி அருகிலும் வடக்கே இராஜசிங்கமங்கலம் அருகிலும் மேற்கே லாந்தை அருகிலும் தேசிய நெடுஞ்சாலைகளில் பெரிய பாலங்கள் அமைப்பதற்கு உதவினார். அவர் பயின்ற மதுரையில் உள்ள மதுரைக் கல்லூரியிலும் இராமநாதபுரம் மன்னர் மேல்நிலைப் பள்ளியிலும் பெரிய அறிவியல் கூடங்களை அமைக்கவும் உதவி செய்தார். இராமநாதபுரம் சேதுபதி அரசினர் கல்லூரி இவரது நன்கொடையில் அமைக்கப்பட்டது.

இறப்பு 
இவர் 1967 மார்ச் 4 ஆம் நாள் காலமானார்.

மேற்கோள்கள் 

He was also a free mason and contributed to the Freemasons hall in Chennai.He was responsible for recovering the wealth which was nearly lost by his philanthropic father.he was also in the railway board.

1902 பிறப்புகள்
1967 இறப்புகள்
தமிழக முன்னாள் அமைச்சர்கள்
தமிழ்நாடு துடுப்பாட்டக்காரர்கள்
1909 பிறப்புகள்
இந்தியத் துடுப்பாட்டக்காரர்கள்
இராமநாதபுர சேதுபதிகள்
எஸ். என். எம். உபயத்துல்லா

எஸ். என். எம். உபயதுல்லா (16 சூன் 1941 – 19 பெப்ரவரி 2023) தமிழக அரசியல்வாதி ஆவார். இவர் தமிழக அமைச்சரவையில் வணிக அமைச்சராகப் பணியாற்றியுள்ளார். திராவிட கொள்கையில் பற்று கொண்ட இவர், திராவிட முன்னேற்றக் கழகத்தின் வர்த்தகர் அணி தலைவராக உள்ளார்.

பொது வாழ்க்கை 
தமிழ்நாடு சட்டமன்றப் பேரவை உறுப்பினராக, நான்கு முறை பணியாற்றியுள்ளார்.

மேற்கோள்கள் 

2023 இறப்புகள்
1941 பிறப்புகள்
தமிழக முன்னாள் அமைச்சர்கள்
தஞ்சாவூர் மாவட்ட நபர்கள்
இந்திய முஸ்லிம்கள்
திராவிட முன்னேற்றக் கழக அரசியல்வாதிகள்
9 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
சறுக்கும் எறும்பு

சறுக்கும் எறும்புகள் (gliding ants) என்பவை மரத்தில் இருந்து கீழே விழுகையில் தங்களின் இயக்கத்தைக் கட்டுப்படுத்த வல்ல எறும்புப் பேரினங்கள். பெரும்பாலான சறுக்கும் உயிரினங்களைப் போல் இவையும் மழைக்காடுகளில் உள்ள மரங்களில் வாழ்கின்றன. ஏதோ ஒரு காரணத்தால் மரத்தில் இருந்து இவை கீழே விழ நேர்ந்தால் பல நூறு அடி கீழே போவதோடு நீரில் விழுந்து உயிர்விடவோ அல்லது வேறு விலங்குக்கு இரையாகவோ நேரிடலாம். இதைத் தவிர்க்கும் பொருட்டு இந்த எறும்புகள் கீழே விழ நேர்கையில் தங்கள் பார்வைத் திறனைப் பயன்படுத்தி (பிற எறும்புகளுக்குப் பார்வைத் திறன் குறைவென்பதாலேயே ஃபெரமோன்களைப் பயன்படுத்தி ஒன்றையொன்று பின் தொடர்கின்றன.) மரத்தின் தண்டுப் பகுதியைச் சரியாக வந்தடைகின்றன.

மேற்கோள்கள்

பெருநாட்டு மழைக்காடுகளில் வாழும் செஃபலோடிஸ் ஏட்ரியஸ் இனமே முதன் முதலில் கண்டறியப்பட்ட சறுக்கும் எறும்பாகும். 

எறும்புகள்
பறக்கும் விலங்குகள்
அர்வின் ஜோன்ஸ்

அரியன் ஜோன்ஸ் (Arwyn Jones), பிறப்பு: சூலை 2 1971 ) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1996 இல், ஏ-தர துடுப்பாட்டப் போட்டியில் பங்குகொண்டார். ஆக்சுபோர்ட்சையர் மற்றும் டெவான் அணிகளுக்கு விளையாடினார்.

மேற்கோள்கள்
 அரியன் ஜோன்ஸ்   - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 18, 2012.

இங்கிலாந்துத் துடுப்பாட்டக்காரர்கள்
1971 பிறப்புகள்
ஆக்சுபோர்ட்சையர் துடுப்பாட்டக்காரர்கள்
டெவான் துடுப்பாட்டக்காரர்கள்
வாழும் நபர்கள்
முழுமையாகப் பார்க்க இயலாத மேற்கோளைக் கொண்டிருக்கும் கட்டுரைகள்
சாமியாட்டம்

சாமியாடுதல் என்பது கிராமங்களில் காணப்படும் ஒருவித வழிபாட்டு முறையாகும். குறிப்பிட்ட சிறுதெய்வம் மற்றும் பெருந்தெய்வம் ஒன்றின் சக்தி ஒருவர் மீது ஆட்கொள்ளப்படுவதாக நம்பப்படுகிறது. அவ்வாறு சக்தியேறப் பெற்றவர் அருளாடி, மருளாடி மற்றும்  சாமியாடி என்று அழைக்கப்படுவார். தெய்வத்திற்குச் செய்யும் அலங்காரம் மற்றும் அர்ச்சனைகளை சாமியாடிக்கும் செய்வர்.

கேள்வி கேட்டல் அல்லது குறைகளைக் கூறுதல் 
வாழ்க்கையில் ஏற்படும் பிரச்சனைகளுக்குத் தீர்வு வேண்டி அருளாடியிடம் குறைகளைக் கூறுவார்கள். தன்வயம் இழந்த ஆவேச நிலையில் அவர் அக்குறைகளுக்குத் தீர்வோ பரிகாரமோ சொல்லுவார். பெரும்பாலும் சாமியாடுபவர்கள்  கேட்பவர்களின் உளக்குறிப்புணர்ந்து அவர்களுடைய குறைகளைச் சொல்லி விடுவார்கள். அது விநோதமான சங்கேத முறையிலான சொற்களால் அமைந்திருக்கும்.

சாமியாடும் முறை 
சாமியாடுபவர்கள் நீண்ட சடைமுடி வளர்த்திருப்பார்கள். காதில் வளையம் அணிந்திருப்பார்கள். வாழ்க்கை முழுவதும் புலால், மது போன்றவற்றைத் தவிர்ப்பார்கள். இதில் புலாலுக்கு விதிவிலக்கு உண்டு. வழிபடும் தெய்வங்களுக்கு ஏற்ப அது மாறுபடும். விழாக்காலங்களில் தெய்வத்தைப் போலவே மலர் மாலைகளாலும் வண்ண ஆடைகளாலும் அலங்கரிப்பர். சாமியாடுபவர் அரிவாள், கத்தி, குறுவாள், சாட்டை, தண்டம், வேல் போன்ற கருவிகளைக் கையில் வைத்திருப்பார். இடுப்பிலும் மார்பிலும் சலங்கைகளும் மணிகளும் தொங்கவிடப்பட்டிருக்கும். அவை அந்தத் தெய்வத்தின் சாட்சியாக விளங்கும். சாமியாடி சாம்பிராணி, ஊதுவத்தி முதலிய நறுமணப் புகையை முகந்தோ, விளக்கொளியை உற்றுப் பார்த்தோ தன்மீது சக்தியை இறக்குவார். அவருடைய குரல் அப்பொழுதில் சற்று அச்சமூட்டுவதாகவும் இருக்கும்.

ஆட்ட நிலை 
உச்சநிலையில் தாளவாத்தியக்காரர்கள் சூழ நின்று இசைக்க சாமியாடி அதற்கேற்ப நாட்டியம் ஆடுவார். அது சாமியாட்டம் என்றே அழைக்கப்படும். கால்களை மாற்றி கைகளை உயர்த்தி கருவிகளை ஆட்டிக் கொண்டு சுழன்று சுழன்று ஆடுவார். சிலர் அரிவாள் மீதும், ஆணிச்செருப்புகளின் மீதும் நின்றபடி ஆடுவர். அப்போது பெண்கள் குலவையிடுவதும் உண்டு.

வழங்கல் 
சாமியாடுபவரிடமிருந்து திருநீறு பெறுவது முக்கிய நிகழ்வாகும். அனைவரும் அவருடைய காலில் விழுந்து வணங்குவர். சில சாமியாடிகள் திருநீற்றோடு எலுமிச்சம்பழமும் தருவர். அவர் தரும் எலுமிச்சம்பழம் மிகுந்த சக்தியுடையதாக நம்பப்படுகிறது.

மலையேறுதல் 
சக்தி நிலை நீங்கப் பெறுவதை மலையேறுதல் என்று குறிப்பிடுவர். உடலை முறுக்கிக் கொண்டு உரத்த குரலில் ஓங்கரித்துப் பின்னர் மெல்ல மெல்ல மயக்க நிலைக்குச் செல்வதே மலையேறுதல் ஆகும். சிறிது நேர மயக்கத்திற்குப் பின்னர் சாமியாடி இயல்பு நிலைக்குத் திரும்பி விடுவார்.

நரம்பியல்
செம்மங்குடி சீனிவாச ஐயர்

செம்மங்குடி சீனிவாச ஐயர் (25 சூலை 1908 - 31 அக்டோபர் 2003) தமிழ்நாட்டைச் சேர்ந்த கருநாடக இசைப் பாடகர் ஆவார். தனது மாணவர்களால் "செம்மங்குடி மாமா" என அன்புடன் அழைக்கப்பட்டவர்.

ஆரம்பகால வாழ்க்கை 
தமிழ்நாடு,  தஞ்சாவூர் மாவட்டத்தில்  திருவிடைமருதூர் வட்டத்தில் இருக்கும் திருக்கோடிக்காவலில் ராதாகிருஷ்ண ஐயருக்கும் தர்மசம்வர்தினி அம்மாளுக்கும் மூன்றாவது மகனாகப் பிறந்தார். தனது தாய்மாமா திருக்கோடிக்காவல் கிருஷ்ண ஐயருடன் தனது நான்கு வயது வரை தங்கியிருந்த இவர், அதன்பிறகு  செம்மங்குடியில் தனது பெற்றோருடன் வாழத்தொடங்கினார். பெரியப்பா மகன் செம்மங்குடி நாராயணசுவாமி ஐயரிடம் தனது எட்டாவது வயது முதல் இசை கற்கத் தொடங்கினார். தொடர்ந்து திருவிடைமருதூர் சகாராமா ராவ், உமையாள்புரம் சுவாமிநாத ஐயர், நாராயணசுவாமி ஐயர் இறுதியாக மகாராஜபுரம் விஸ்வநாத ஐயர் ஆகியோரிடம் இசை பயின்றார்.

இசை வாழ்க்கை 
தனது முதல் இசை நிகழ்ச்சியை 1926 ஆம் ஆண்டு கும்பகோணத்தில் அரங்கேற்றினார். 1927 ஆம் ஆண்டு சென்னையில் நடந்த இந்திய தேசிய காங்கிரஸின் மாநாட்டில் இவர் பாடியதைத் தொடர்ந்து புகழடையத் தொடங்கினார்.

திருவனந்தபுரத்திலுள்ள சுவாதி திருநாள் இசைக் கல்லூரியின் முதல்வராக 23 ஆண்டுகள் பதவி வகித்தார். அதன்பிறகு அகில இந்திய வானொலி, சென்னையின் கர்நாடக இசைப்பிரிவிற்குரிய தலைமைத் தயாரிப்பாளராக 1957 - 1960 காலகட்டத்தில் பணிபுரிந்தார். அதன்பிறகு மேடைகளில் பாடுவதிலும், இளம் கலைஞர்களுக்கு கற்பிப்பதிலும் முழு கவனம் செலுத்தினார். தனது 92 ஆவது வயது வரை மேடைகளில் பாடினார்.

இவரின் மாணவர்கள் 
 சுகுணா புருசோத்தமன்
 குற்றாலம் வெ.நாகராஜன்

சிறப்புகள் 
சங்கீத கலாநிதி விருதினைப் பெற்ற இளம் கலைஞர் எனும் பெருமை இவருக்கு உண்டு. தனது 39 ஆவது வயதில் இவர் இவ்விருதினை பெற்றார். இதில் இன்னொரு முக்கியமான தகவல்: இவரின் குரு மகாராஜபுரம் விஸ்வநாத ஐயர் 'சங்கீத கலாநிதி' விருதினை அதற்கு முந்தைய ஆண்டு பெற்றிருந்தார்.

விருதுகள் 
 சங்கீத கலாநிதி விருது, 1947; வழங்கியது: மியூசிக் அகாதெமி, சென்னை
 சங்கீத நாடக அகாதமி விருது, 1953
 பத்ம பூஷன் விருது
 பத்ம விபூசண் விருது
 இசைப்பேரறிஞர் விருது, 1969. வழங்கியது: தமிழ் இசைச் சங்கம், சென்னை.
 காளிதாஸ் சம்மன் விருது; வழங்கியது: மத்திய பிரதேச (இந்திய மாநிலம்) அரசு 
 மதிப்புறு முனைவர் பட்டம், 1979; வழங்கியது: கேரளா (இந்திய மாநிலம்) அரசு
 சங்கீத கலாசிகாமணி விருது, 1974 & 1991; வழங்கியது தி இந்தியன் ஃபைன் ஆர்ட்ஸ் சொசைட்டி
 காளிதாஸ் சம்மன் விருது

மேற்கோள்கள்

உசாத்துணை 
பாம்பே ஜெயஸ்ரீ மற்றும் டி. எம். கிருஷ்ணா எழுதிய 'ஏழு ஸ்வரங்களுக்குள் எத்தனை ராகம்!' ; விகடன் பிரசுரம், முதற்பதிப்பு: டிசம்பர்  2010

வெளி இணைப்புகள் 
 Semmangudi looks back - at 90 - செம்மங்குடி சீனிவாச ஐயர் வழங்கிய ஒரு செவ்வி (ஆங்கிலத்தில்)
 The patriarch of Carnatic music - செம்மங்குடி சீனிவாச ஐயர் குறித்த ஒரு அஞ்சலிக் கட்டுரை
 The pitamaha of Carnatic music - செம்மங்குடி சீனிவாச ஐயர் குறித்து பிரண்ட்லைன் இதழில் வெளியான ஒரு அஞ்சலிக் கட்டுரை

1908 பிறப்புகள்
2003 இறப்புகள்
கருநாடக இசைப் பாடகர்கள்
சங்கீத நாடக அகாதமி விருது பெற்றவர்கள்
பத்ம பூசண் விருது பெற்ற தமிழர்கள்
பத்ம விபூசண் விருது பெற்ற தமிழர்கள்
சங்கீத கலாநிதி விருது பெற்றவர்கள்
இசைப்பேரறிஞர் விருது பெற்றவர்கள்
20 ஆம் நூற்றாண்டுக் கருநாடக இசைக் கலைஞர்கள்
சங்கீத கலாசிகாமணி விருது பெற்றவர்கள்
தஞ்சாவூர் மாவட்ட நபர்கள்
காளிதாஸ் சம்மன் விருது பெற்றவர்கள்
வாக்கேயக்காரர்கள்
தமிழ்நாட்டுப் பாடகர்கள்
ஊர் பெயரால் அறியப்படும் மக்கள்
சிங்கம்புணரி

சிங்கம்புணரி (ஆங்கிலம்:Singampunari), இது இந்தியாவின் தமிழ்நாடு  சிவகங்கை மாவட்டம், சிங்கம்புணரி வட்டத்தில் இருக்கும் ஒரு பேரூராட்சி ஆகும். இது சிவகங்கையிலிருந்து 57 கி.மீ. தொலைவிலும், காரைக்குடியிலிருந்து 50 கி.மீ. தொலைவிலும், மதுரையிலிருந்து 58 கி.மீ. தொலைவிலும் உள்ளது.

2011-ஆம் ஆண்டு மக்கள்தொகை கணக்கெடுப்பின்படி,   இப்பேரூராட்சி 4,442 வீடுகளும்,  18,143  மக்கள்தொகையும் கொண்டது.

இது 8.40 ச.கி.மீ. பரப்பும்,  18 வார்டுகளும், 70 தெருக்களும் கொண்ட  இப்பேரூராட்சியானது  திருப்பத்தூர்  சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது. சிங்கம்புணரி நகரம் முந்தைய மதுரை மாவட்டத்தில் ஒரு பகுதியாக இருந்தது.

சிறப்புகள்
மதுரை, சிவகங்கை, புதுக்கோட்டை வட்டார வழக்குகள் கலந்த இவ்வூர் கிராமியத்தோடு கூடிய நகரமாக விளங்குகிறது.விவசாயம் முதல் தொழிலாகவும், பனையும் தென்னையும் சார்ந்த தொழில்கள் பணத் தொழில்களாகவும் விளங்குகின்றன. நிலக்கடலை அதிகம் விளைவதால் இவ்வூரில் எண்ணெய் ஆலைகள் மிகுதியாக உண்டு. சிங்கம்புணரிக்கு நெடிய இலக்கிய வரலாறு உண்டு. இவ்வூரின் பெருமையைச் சிங்காபுரிப் பள்ளு என்னும் இலக்கியம் தெளிவுற விளக்குகிறது. ஸ்ரீசேவுகமூர்த்தி ஐயனார் கோயில், ஸ்ரீ சித்தர் முத்துவடுகேசர் கோயில் ஆகியன இங்கு புகழ் மிக்கவையாகும்.

மேற்கோள்கள்

வெளி இணைப்புகள் 
 விக்கிமேப்

சிவகங்கை மாவட்டத்தில் உள்ள பேரூராட்சிகள்
பாணா காத்தாடி (திரைப்படம்)

பாணா காத்தாடி (Baana Kaathadi) 2010 ஆம் ஆண்டில் தமிழில் வெளிவந்த காதல் திரைப்படம் ஆகும். பத்ரி வெங்கடேஷால் எழுதி இயக்கப்பட்டது. தமிழ்த் திரைப்பட நடிகர் முரளியின் மகனான அதர்வா இதில் நாயகனாக நடித்துள்ளார்.பிரசன்னா, சமந்தா ருத் பிரபு, கருணாஸ் ஆகியோர் முக்கியமான கதாபாத்திரங்களில் நடித்துள்ளனர். யுவன் ஷங்கர் ராஜாவால் இசையமைக்கப்பட்ட இப்படம் தமிழ் நடிகர் முரளியின் கடைசித்திரைப்படமாகும். முரளி இந்த படத்தில் கௌரவ தோற்றத்தில் நடித்துள்ளார்.

தமிழ் சினிமா வரலாற்றில் முதன்முறையாக குசராத்தில் நடந்த பன்னாட்டு பட்டம் விடும் விழாவில் படத்தின் பெரும்பகுதி படமாக்கப்பட்டதாக கூறப்படுகிறது.

நடிகர்கள்
 ரமேஷ் ஆக அதர்வா 
 ரவியாக  பிரசன்னா 
 பிரியாவாக சமந்தா 
 குமாராக கருணாஸ் 
 மனோபாலா 
 மௌனிகா 
 டி.பி.கஜேந்திரன் 
 'இதயம்' ராஜாவாக முரளி (கெளரவ தோற்றம்)

மேற்கோள்கள்

வெளி இணைப்புகள் 
 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
அறிமுக இயக்குநர் திரைப்படங்கள்
முரளி நடித்த தமிழ்த் திரைப்படங்கள்
சமந்தா நடித்த திரைப்படங்கள்
மனோபாலா நடித்த திரைப்படங்கள்
அதர்வா நடித்த திரைப்படங்கள்
முக்கடல் அணை

முக்கடல் அணை வேம்பாறு குறுக்கே கட்டப்படுள்ளது. தமிழ்நாடு மாநிலத்தில் நாகர்கோவில் நகரில் இருந்து தொலைவில் அமைந்துள்ளது. நாகர்கோவில் நகரின் முக்கிய குடிநீர் ஆதரமாக விளங்குகிறது.

மேற்கோள்கள்

கன்னியாகுமரி மாவட்ட சுற்றுலாத் தலங்கள்
கன்னியாகுமரி மாவட்டத்திலுள்ள அணைகள்
ஜக்குபாய் (திரைப்படம்)

ஜக்குபாய் (Jaggubhai)  2010 ஆம் ஆண்டில் வெளிவந்த தமிழ்த் திரைப்படமாகும். கே.எஸ்.ரவிக்குமார் இப்படத்தை இயக்கியுள்ளார். சரத்குமார் இப்படத்தில் நாயகனாக நடித்துள்ளார். இவர்களிருவரும் சேர்ந்து உருவாக்கிய ஒன்பதாவது படம் இதுவாகும். சிரியா சரண் மற்றும் கவுண்டமணி ஆகியோரும் இப்படத்தில் நடித்துள்ளனர். இது சரத்குமாரின் மனைவி ராதிகா சரத்குமார் மற்றும் யுடிவி மோஷன் பிக்சர்ஸ் ஆகியோரால் தயாரிக்கப்பட்டது. இது 2001 ஆம் ஆண்டு வெளிவந்த பிரெஞ்சு திரைப்படம் வசாபியின் மறு உருவாக்கம் ஆகும். முழுப்படமும் வெளியீட்டிற்கு பல நாட்கள் முன்னால் 31 டிசம்பர் 2009 அன்றே இணையத்தில்  கண்டுபிடிக்கப்பட்டது.

நடிகர்கள்
 ஜகநாதன் (ஜக்குபாய்) ஆக சரத்குமார்
 மோனிஷா ஜகநாதன் ஆக சிரியா சரண் 
 இளவரசி ஜகநாதன் ஆக ஸ்ரீஷா 
 காளியப்பனாக கவுண்டமணி
 விஜயகுமார்
 கே.எஸ்.ரவிக்குமார் (சிறப்புத் தோற்றம்)

மேற்கோள்கள்

வெளி இணைப்புகள் 
 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
சரத்குமார் நடித்த திரைப்படங்கள்
கவுண்டமணி நடித்த திரைப்படங்கள்
விஜயகுமார் நடித்த திரைப்படங்கள்
சிரேயா சரன் நடித்த திரைப்படங்கள்
ஐவி மைக் (அணுகுண்டு சோதனை)

ஐவி மைக் (Ivy Mike) என்பது முதலாவதாக சோதனை செய்யப்பட்ட ஐதரசன் குண்டு அல்லது வெப்ப அணுக்கரு குண்டுக்கு இடப்பட்ட பெயர் ஆகும்.

அணுக்கரு இணைவுs சக்தி மூலம் வெடிப்பை ஏற்படுத்தும் இச்சோதனையை அமெரிக்க ஐக்கிய நாடு நவம்பர் 1, 1952 ஆம் ஆண்டு மார்சல் தீவுகளில் மேற்கொண்டது. தங்கள் வெடிப்புத் திறனின் பெரும்பான்மையான ஆற்றலை அணுக்கரு இணைவு ஐதரசனிலிருந்து பெறும் ஐதரசன் குண்டுகள் டெல்லர்-உலாம் வடிவமைப்பு மூலம் இயங்குகின்றது.

இதன் பௌதீக அமைப்பு மற்றும் பயன்படுத்தப்பட்ட எரிபொருள் வகையான தாழ்ந்த வெப்பநிலையிலான டியுட்டோரியம் (cryogenic liquid deuterium)காரணமாகவும் மைக் உபகரணம் வெப்ப அணுக்கரு குண்டு பாவனைக்கு பொருத்தமற்றிருந்தது. இதனால் உயர் எடை கொண்ட  வெடிபொருளினாலான மிகப் பழமையான பரிசோதனையாக இது மட்டுமே இது கொள்ளப்படுகின்றது. இதற்கு மாற்றாக இலகுபடுத்தப்பட்ட பாரமற்ற தயாரிப்பான ஈசீ-16 (:en:EC-16) எனும் தாழ்ந்த வெப்பநிலைக்குரியதல்லாத கருவி தயாரிக்கப்பட்டு காசில் பிறேவோ எனுமிடத்தில் பரிசோதிக்கப்பட்டது. இது செயலாற்றாமையால் இச்சோதனை நீக்கப்பட்டு தாழ்ந்த வெப்பநிலைக்குரிய பிறேவோ உபகரணம் முழுமைப்படுத்தப்பட்டது.

மேற்கோள்கள்

அணுகுண்டு சோதனைகள்
1952 நிகழ்வுகள்
எச்.ஏ.எல். துருவ்

எச்ஏஎல் துருவ் (HAL Dhruv) என்பது ஒரு பயன்பாடு உலங்கு வானூர்தி ஆகும். இது இந்தியாவின் இந்துசுதான் வானறிவியல் நிறுவனத்தால் செருமனியின் உதவியுடன் உருவாக்கப்பட்டது. 

இதன் முதல் பரிசோதனை வான் பயணம் 1992 இல் நடந்தது, ஆயினும் ராணுவத்தின் தேவைகள் மாறுபட்டதாலும் நிதிப் பற்றாக்குறையினாலும் இத்திட்டம் தாமதமடைந்தது. அதன் பின்னர் இந்தியா நடத்திய அணு ஆயுத பரிசோதனையினால் அமெரிக்காவின் பொருளாதார மற்றும்  இராணுவ தடைகளினால் இந்த திட்டம் மேலும் தாமதமடைந்தது. இறுதியில், இது 2002 ஆம் ஆண்டு இந்தியப் பாதுகாப்புப் படைகளின் உபயோகத்திற்காக அறிமுகப்படுத்தப்பட்டது.

இது மேல் பகுதியில் நான்கு பட்டைகள் கொண்ட ஒரு பெரிய சுழழியையும், வால் பகுதியில் ஒரு சிறிய சுழழியையும் கொண்டுள்ளது. இந்த உலங்கூர்தி இராணுவம் மற்றும் பொது உபயோகம் இரண்டையும் கருத்தில் கொண்டு உருவாக்கப்பட்டது. இது நேப்பாளம், இசுரேல், மாலத்தீவு மற்றும் மொரிசியசு ஆகிய நாடுகளுக்கு ஏற்றுமதி செய்யப்பட்டது.

விவரக்குறிப்புகள்

மேற்கோள்கள்

இந்தியாவில் போக்குவரத்து
படைத்துறை உலங்கு வானூர்தி
பயன்பாடு உலங்கு வானூர்தி
சுகோய்/எச்ஏஎல் எஃப்ஜிஎஃப்ஏ

சுகோய்/எச்ஏஎல் எஃப்ஜிஎஃப்ஏ (Sukhoi/HAL FGFA) ஆனது இந்தியா மற்றும் ரஷ்யாவின் கூட்டு முயற்சியில் உருவாகும்  ஐந்தாம் தலைமுறை போர் விமானம் ஆகும். இது பிஏகே எஃப்ஏ என்ற விமானத்தினை அடிப்படையாகக் கொண்டு உருவாக்கப்படவிருக்கிறது (எஃப்ஜிஎஃப்ஏ-ஐந்தாம் தலைமுறை போர் விமானம் என்பது இந்திய பதிப்பின் அதிகாரப்பூர்வ பெயர் ஆகும்).

இரண்டு வெவ்வேறு மாதிரிகள் ரஷ்யா மற்றும் இந்தியாவால் தனித்தனியாக தயாரிக்கப்படுகிறது. 18 செப்டம்பர் 2008 அன்று நடந்த இந்திய-ரஷ்ய அரசுகளின் கூட்டுக் கூட்ட முடிவிற்கு பின்னர் இந்துஸ்தான் ஏரோனாடிக்ஸ் லிமிட்டெட் தலைவர் ஏ.கே.பஜ்வா வெளியிட்ட கூற்றுப்படி ரஷ்யாவில் தயாரிக்கப்படுவது ஒற்றை இருக்கையுடனும், இந்தியாவில் தயாரிக்கப்படுவது இரண்டு இருக்கைகளுடனும் தயாரிக்கப்படும்.

மேற்கோள்கள்

சுகோய் போர் வானூர்திகள்‎
இந்தியப் போர் வானூர்திகள்‎
பகலாடி

பகலாடி  (Diurnal creature) என்பது பகலில் உணவு தேடி இரவில் உறங்கும் உயிரினம். இது தாவரமாகவோ விலங்காகவோ இருக்கலாம். தாவரங்களிலும் உறக்க நிலை உண்டு. தாவரங்கள் எந்த நேரத்தில் மகரந்தச் சேர்க்கைக்கு உதவும் உயிரினங்கள் வருகின்றனவோ அதற்கேற்றவாறு தங்கள் உறக்க விழிப்புச் சுழற்சியை மாற்றிக் கொள்கின்றன.

மேற்கோள்கள்

உயிரியல்
நாள்
விலங்கின நடத்தையியல்
பாலக்காடு டி. எஸ். மணி ஐயர்

பாலக்காடு டி. எஸ். மணி ஐயர் (10 ஜூன் 1912 - மே 30, 1981) தென்னிந்தியாவைச் சேர்ந்த மிருதங்க இசைக் கலைஞர் ஆவார். இவரை நேயர்கள், 'கலியுக நந்திகேசுவரர்' என்று செல்லப் பெயரால் அழைத்தனர்.

ஆரம்பகால வாழ்க்கை 
கேரள மாநிலம், பாலக்காடு மாவட்டத்தின் பழைய கல்பாத்தி கிராமத்தில் இவர் பிறந்தார். பெற்றோர்: டி. ஆர். சேசம்  பாகவதர் - ஆனந்தம்மா. தனது 7 ஆவது வயதில், மிருதங்க இசைப் பயிற்சியை சாத்தபுரம் சுப்பய்யரிடம் பெற ஆரம்பித்தார்; தனது தந்தையின் நண்பர் விசுவநாத ஐயரிடமும் மிருதங்கம் கற்றார். 10 வயது நிரம்பியபோது தன் அப்பாவுக்கும், மற்ற கதாகாலக்சேபக் கலைஞர்களுக்கும் பக்கவாத்தியம் வாசிக்க ஆரம்பித்துவிட்டார். தனது 15 ஆவது வயதில் தஞ்சாவூர் வைத்தியநாத ஐயரின் மாணவர் ஆனார்.

தொழில் வாழ்க்கை 
செம்பை வைத்தியநாத பாகவதரின் இசை நிகழ்ச்சிகளில் பக்கவாத்தியம் வாசிக்க ஆரம்பித்த பிறகு இவர் புகழடையத் தொடங்கினார். 1940 ஆம் ஆண்டில் திருவாங்கூர் சமஸ்தானத்தில் ஆஸ்தான வித்வானாக நியமனம் செய்யப்பட்டார். கிருஷ்ணமூர்த்தி அறக்கட்டளை நடத்திய 'ரிசிவாலி' பள்ளியில் (சித்தூர்) 1979 ஆம் ஆண்டு இசை பயிற்றுனராகச் சேர்ந்தார்.

இவர், கீழே குறிப்பிடப்பட்டுள்ள புகழ்மிக்க கருநாடக இசைப் பாடகர்களுக்கு பக்க வாத்தியமாக மிருதங்கம் வாசித்திருக்கிறார்:

 செம்பை வைத்தியநாத பாகவதர்
 அரியக்குடி இராமானுஜ ஐயங்கார்
 ஜி. என். பாலசுப்பிரமணியம்
 டி. கே. பட்டம்மாள்
 மதுரை மணி ஐயர்
 ஆலத்தூர் சகோதரர்கள்
 எம். எல். வசந்தகுமாரி
 மகாராஜபுரம் விஸ்வநாத ஐயர்
 எம். டி. இராமநாதன் 
 காஞ்சிபுரம் நாயினாப் பிள்ளை

இவரின் குறிப்பிடத்தக்க மாணவர்கள்:

 உமையாள்புரம் கே. சிவராமன்
 பாலக்காடு ஆர். ரகு
 பாலக்காடு சுரேஷ்

சிறப்புகள் 
சங்கீத கலாநிதி மற்றும் பத்ம பூஷண் விருதுகளைப் பெற்ற முதல் மிருதங்க இசைக் கலைஞர் எனும் பெருமை இவருக்கு உண்டு.

விருதுகள் 
 ஜனாதிபதி விருது, 1956 
 சங்கீத கலாநிதி விருது, 1966. வழங்கியது: மியூசிக் அகாதெமி, சென்னை
 இசைப்பேரறிஞர் விருது, 1968. வழங்கியது: தமிழ் இசைச் சங்கம், சென்னை.
 பத்ம பூஷன் விருது, 1971

மேற்கோள்கள்

உசாத்துணை 
பாம்பே ஜெயஸ்ரீ மற்றும் டி. எம். கிருஷ்ணா எழுதிய 'ஏழு ஸ்வரங்களுக்குள் எத்தனை ராகம்!' ; விகடன் பிரசுரம், முதற்பதிப்பு: டிசம்பர்  2010
'மிருதங்கச் சக்கரவர்த்தி' கட்டுரை, எழுதியவர்:செங்கோட்டை ஸ்ரீராம்; வெளியீடு: தினமணி - இசை விழா மலர் (2011 - 2012)

வெளியிணைப்புகள் 

Humility, his middle name - பாபநாசம் அசோக் ரமணியின் கட்டுரை
He was truly a gem - மணி ஐயரின் மாணவர் கமலாகர் ராவின் செவ்வி
  

மிருதங்கக் கலைஞர்கள்
சங்கீத கலாநிதி விருது பெற்றவர்கள்
இசைப்பேரறிஞர் விருது பெற்றவர்கள்
1912 பிறப்புகள்
1981 இறப்புகள்
20 ஆம் நூற்றாண்டுக் கருநாடக இசைக் கலைஞர்கள்
தலைக்கு ஊத்தல்

தலைக்கு ஊத்தல் (Thalaikoothal) அல்லது தலைக்கூத்தல் என்பது தமிழ்நாட்டின், தென்மாவட்டங்களில் முதியவர்களை தலைக்குக் குளிப்பாட்டி கொலை செய்யும் முறையைக் குறிக்கிறது. கரூர், திண்டுக்கல், விருதுநகர் போன்ற மாவட்டங்களில் இம்முறை காணப்படுகிறது. இதனை குளிப்பாட்டி விடுதல் என்றும் அழைப்பர்.

தலைக்கூத்தல் சடங்கு முறை
தலைக்கூத்தல் சடங்கு செய்யும் முன்பு குடும்பத்துள்ள முக்கியமான நபர்கள் (பெரும்பாலும் இரவில்)  ஒன்றுகூடுவார்கள். அவர்கள் அனைவரிடமும் கருத்து கேட்கப்படும், வயதான பெற்றோர் என்றால் மகன்கள், மகள்கள், மருமகன்கள், மருமகள்களிடம் சம்மதம் பெறுவார்கள். ஒருமித்த கருத்தை எட்டி தலைக்கூத்தலுக்கு சம்மதம் என்றால் மட்டுமே இந்த சடங்கு நடைபெறும்.

குடும்பத்துக்கு பாரமாகக் கருதப்படும் முதியவர்கள் அதிகாலையில் எண்ணெய் தேய்த்துக் குளிப்பாட்டப்படுவர். பின்பு நாள் முழுவதும் அவர்களுக்கு அதிக அளவில் இளநீர் குடிக்கத் தரப்படும், அப்போது எதிர்ப்பு சக்தி குறைவாகக் கொண்ட முதியவர்களுக்கு, இதனால் கடுமையான காய்ச்சல், வலிப்பு, சிறுநீரகச் செயலிழப்பு ஏற்பட்டு ஓரிரு நாட்களில் இறப்பு ஏற்படும்.

இச்செயல் இந்தியாவில் சட்டத்துக்குப் புறம்பானது. சில நேரங்களில் தலைக்கு ஊத்துவதற்கு பதிலாக குளிர்ந்த பால் தருவது, நஞ்சு ஊசி போடுவது போன்ற செயல்களின் மூலம் முதியவர்கள் கொலை செய்யப்படுவர். பெரும்பாலும் முதியவர்களின் உறவினர்களின் அனுமதியோடு அல்லது உறவினர்களாலேயே இக்கொலைகள் நடத்தப்படுகின்றன.

உண்மைச் சம்பவம்

2010 ஆம் ஆண்டு தலைக்கு ஊத்தலில் இருந்து தப்பித்த ஒரு 80 வயது முதியவர் தனது உறவினர் வீட்டில் தஞ்சம் புகுந்தார். இந்த சம்பவம் மாவட்ட நிருவாகம் மற்றும் ஊடகங்களின் கவனத்தை ஈர்த்ததால், இந்த முறை பற்றி பரவலாகச் செய்திகள் வெளியாகின. இந்த நிகழ்வுகளைத் தடுக்க மாவட்ட நிருவாகம் நடவடிக்கைகள் எடுத்தது.

திரைப்படங்களில்
 தலைக்கூத்தலை கதை களமாக கொண்டு பிரியா கிருஷ்ணசாமி இயக்கத்தில் வெளிவந்த பாரம் திரைப்படம் 2019 இல் சிறந்த தமிழ்ப் படத்துக்கான தேசிய விருதை வென்றது.
 ஜெயப்பிரகாஷ் ராதாகிருஷ்ணன் இயக்கத்தில் சமுத்திரக்கனி, வசுந்தரா, கதிர், கதநந்தி ஆகியோரின் நடிப்பில் 2023 இல் தலைக்கூத்தல் திரைப்படம் வெளியானது.

மேற்கோள்கள் 

தமிழர் பண்பாடு
தமிழ்நாட்டில் குற்றங்கள்
வதையா இறப்பு
டி. எஸ். இராமஸ்வாமி பிள்ளை

டி. எஸ். இராமஸ்வாமி பிள்ளை (ஆங்கிலம்:T. S. Ramaswami Pillai ) ஒரு தமிழக அரசியல்வாதி ஆவார்.

இவர் சென்னை மாநிலத்தின் சட்டமன்றத்திற்கு 1952 , 1954 மற்றும் 1957 ஆம் ஆண்டு தேர்தலில் கன்னியாகுமரி சட்டமன்றத் தொகுதியிலிருந்து  இந்திய தேசிய காங்கிரசு சார்பாகவும் , பிரஜா சோசலிஸ்ட் கட்சி  சார்பாகவும் மற்றும் தனித்தும் தேர்ந்தெடுக்கப்பட்டார்.

மேற்கோள்கள் 

1918 பிறப்புகள்
கன்னியாகுமரி மாவட்ட நபர்கள்
2006 இறப்புகள்
இருபதாம் நூற்றாண்டு இந்திய அரசியல்வாதிகள்
திருவாங்கூர்-கொச்சி சட்டமன்ற உறுப்பினர்கள்
கடக்வாஸ்லா அணை

கடக்வாஸ்லா அணை(மராத்தி:खडकवासला, English:Khadakwasla) இந்தியா மகாராட்டிரம் மாநிலம் புனே நகரத்திற்கு 20 கி.மீ. தொலைவில் உள்ள அணையாகும். புனேவின் நீர் ஆதாரங்களில் முக்கியமான ஒன்று. இதனருகே பல் மருத்துவ மையமும், கால்நடை மருத்துவமனையும், தேசிய பாதுகாப்பு அகாதமியும், மத்திய நீர் மற்றும் மின்சார ஆய்வு நிலையமும் (Central Water & Power Research Station) உள்ளது. சிறிது தொலைவில் சிங்க்காட் கோட்டையும், பான்ஷெத் மற்றும் வாரஸ்காவ் இரட்டை அணைகளும் உள்ளன. இவ்வணை முதன்முதலில் 1880ல் கட்டிமுடிக்கப்பட்டது. மயில் கூடம், குட்ஜே கிராமம், நீலகண்டேஸ்வரர் போன்ற சுற்றுலா தளங்கள் இருப்பதால் மழைக் காலங்களில் மக்கள் அதிகம் இங்கு வருகிறார்கள்.

சிறப்புகள் 
இந்த அணை  உயரமும்  நீளமும் கொண்டதாகும். இதன் நீர் கொள்ளளவு  மற்றும் மொத்த கொள்ளளவு ஆகும்

இதனையும் காண்க
 தேசிய பாதுகாப்பு அகாதமி

மேற்கோள்கள் 

மகாராட்டிர அணைகள்
புனே மாவட்டம்
கொழுஞ்சி

கொழுஞ்சிச் (Wild indigo) செடியைக் கொழஞ்சிச் செடி என்றும் கூறுவர். இது பட்டாணி வகையைச் சார்ந்த ஒரு பூக்கும் தாவரமாகும்.

இது ஆணிவேர் கொண்ட ஒரு செடி. வறண்ட நிலத்தில் ஓரிரு தூறல்களைக் கொண்டே இது நன்கு வளரும். நன்செய் வயல்களில் மிதித்து இதனைத் தழை-உரமாகப் பயன்படுத்துவர். இந்தத் தழையுரம் போட்ட இடத்தில் நெற்பயிர் பிற தழையுரம் போட்ட இடத்தைவிட மிகச் செழிப்பாக வளரும். விளைச்சல் நன்றாக இருக்கும். இது இந்தியா மற்றும் இலங்கையில் பொதுவாக காணப்படுகிறது.

இதன் வேர் நாட்டு மருந்தாகப் பயன்படுத்தப்படும். செடியை வேரோடு பிடுங்கி நீரில் அலசிவிட்டு வேரை மென்று அதன் சாற்றை விழுங்கினால் வயிற்றிலுள்ள சூட்டுவலி ஐந்தாறு நிமிடங்களில் நீங்கும்.

மேற்கோள்கள்

பூக்கும் தாவரங்கள்
ரோட்ஸ்டெர்

ரோட்ஸ்டெர் (Roadster) என்பது இரண்டு பேர் மட்டும் அமர்ந்து பயணிக்கக்கூடிய நிரந்தர கூரையில்லாத தானுந்து வகையாகும். இவற்றின் கூரைப்பகுதிகள் பொதுவாக மடக்கி வைக்கும் வகையில் தயாரிக்கப்படுகிறன. பெரும்பாலும் இவற்றின் கூரைப்பகுதிகள் தோல் அல்லது கடினமான துணி போன்ற பலமில்லாத பொருள்களால் வடிவமைக்கபட்டிருக்கும். தற்போது வெளிவரும் நவீன ரோட்ஸ்டெர் தானுந்து வகைகள் மடித்து வைத்துகொள்ளகூடிய இரண்டு அல்லது மூன்று பகுதிகளாக பிரிக்கப்பட்ட உலோகம் போன்ற கடினமான கூரைகளுடன் சந்தையில் கிடைக்கிறன. தானுந்து தயாரிப்பு நிறுவனங்கள் தற்கால நவீன ரோட்ஸ்டெர் வகை தானுந்துகளை பெயர்மாற்றி ”ஸ்பீட்ஸ்டர்” (Speedster) என்று அழைக்கின்றன.

பாரம்பரியம்

இவ்வகை தானுந்துகள் அறிமுகபடுத்தபட்டதிலிருந்தே பிரபலமாக இருந்து வந்துள்ளன ஃபோர்டு மாடல் T என்ற வகையிலிருந்து கேடிலாக் V-16 வரை அனைத்தும் மிகப்பிரபலமாக இருந்தன.

போட்டி பந்தைய கார்கள்
ROADSTER என்கிற பெயர் அமெரிக்க தானுந்து பந்தைய போட்டிகளில் கலந்து கொள்ளும் இருக்கைக்கு முன்புறம் இஞ்சின் உடைய தானுந்து வகைகளுக்கும் பொருந்தும். ஆரம்பத்தில் இன்டியானாபோலிஸ் 500 என்கிறவகையுடன் இணைத்து வழங்கப்பட்டு வந்தது. ரோட்ஸ்டெர் வகை தானுந்துகளின் இஞ்சினும் ஷாப்ட்-உம் தானுந்தின் மையத்தில் அமைக்கபெற்றிருக்கும். இந்த அமைப்பு தானுந்தை இயக்கம் ஓட்டுனர் தாழ்ந்து அமர்ந்து கொள்ள அனுமதிக்கின்றது இதனால் நீள்வட்ட வடிவிலான பந்தைய போட்டி தடம் போன்ற இடங்களில் சிறப்பான செயல்பாட்டை வெளிபடுத்த முடிகிறது. ஃப்ராங் கர்டிஸ் அமெரிக்க போட்டி பந்தைய தானுந்து வடிவமைப்பாளர் தான் முதன் முதலில் 1952 ஆம் ஆண்டுவாக்கில் இண்டியானாபோலிஸ் 500 என்ற ரோட்ஸ்டெர் தானுந்தை வடிவமைத்தார். அந்த தானுந்தை பில் வுகொவிச் என்பவர் ஓட்டினார். மேலும் பல போட்டிகளில் முன்னணியிலும் இருந்தார். இவரின் அணியானது 1953 மற்றும் 1954 ஆம் ஆண்டுகளில் அதே தானுந்துகளை கொண்டு வெற்றிபெற்றது. A.J.வாட்சன் மற்றும் கூன் எப்பெர்லி என்பார்களும் ரோட்ஸ்டெர் வைகரி தானுந்து வடிவமைப்பில் குறிபிடத்தக்கவர்கள் ஆவர். பின்னர் ரோட்ஸ்டெர்கள் 1960'களின்  இறுதிகளில் போட்டிகளிலிருந்து வெளியேறின. கடைசியாக ஜிம் ஹர்ட்பைஸ் என்பவர் வடிவமைத்து தானே 1968ஆம் ஆண்டு போட்டிகளில் ஒட்டியதே இறுதியாகும். ஜிம் ஹர்ட்பைஸ் 1969 ஆம் ஆண்டில் அதே தானுந்தை பந்தைய போட்டியில் ஒட்டியபோழுது அதன் இஞ்சின் குறைபாட்டின் காரணமாக கடைசி நான்கு சுற்றுகளில் தோல்வியடைந்தார். அதன் பின்னர் பலமுறை இந்த தானுந்து போட்டிகளில் பங்கேற்ற பொழுதிலும் அவை ரசிகர்களிடத்தில் வரவேற்பைப் பெறவில்லை.

பின்னர் தானுந்தின் நடுவில் ஷாப்ட் அமைக்கப்பட்டிருந்த தானுந்துகளை விட ஷாப்ட்-க்கு அடுத்ததாக ஓட்டுனர் இருக்கை அமைக்கபெற்ற தானுந்துகள் மட்டுமே ரோட்ஸ்டெர் என்கிற பெயர் பெற்றன. பல பிரபல தானுந்து போட்டி பந்தையங்களில் போட்டியாளருடன் இணைந்து அதன் இயந்திரக் கைவினைஞரும் பயணிக்க வேண்டி இருந்தது. இரண்டாம் உலகப்போர் முதற்கொண்டு பல தருணங்களில் பல இடங்களில் இவ்வகை தானுந்துகள் தனது பணியை செவ்வனே செய்தாலும் இண்டியானாபோலிஸ் பந்தைய போட்டியாளர்கள் உருவாக்கிய ”ரோட்ஸ்டெர்” என்கிற பெயரே இன்றளவிலும் நிலைத்திருக்கிறது.

சாலைப் போக்குவரத்து

மேற்கோள்கள்

fr:Type de carrosserie#Roadster
மைக்கா அணை

மைக்கா அணை கொலம்பியா ஆற்றில் கட்டப்பட்டுள்ள நீர்மின் அணையாகும். இது ரிவெல்ஸ்டோக், பிரித்தானிய கொலம்பியா, கனடாவிலிருந்து 135 கிலோமீட்டர் தொலைவிலுள்ளது. 1964 கொலம்பியா ஆற்று ஒப்பந்தப்படி 1973 ஆண்டு இந்த அணை கட்டிமுடிக்கப்பட்டது. மைகா மின்நிலையம் 1,740 மெகாவாட் மின்சாரத்தை உற்பத்தி செய்துகொண்டுள்ளது.இந்த அணை பிசி ஹைட்ரோவால் (பிரித்தானிய கொலம்பியா கனேடிய மின் பயன்பாட்டு நிறுவனம்) இயக்கப்படுகிறது.

மேற்கோள்கள்

அணைகள்
கனடா
உம்ரா

உம்ரா (Umrah, ) என்பது இசுலாமியர்களின் ஒரு புனிதப் பயணமாகும். எந்த நேரத்தில் வேண்டுமானாலும் இஹ்றாமுடன் மக்காவிற்குச் சென்று திருக்கஃபாவை தவாஃப் செய்தல், ஸயீ செய்தல், தலை முடியை அகற்றுதல் அல்லது குறைத்தல் முதலிய கடமைகளைச் செய்து இறைவனை வணங்குவது 'உம்றா' ஆகும். இது ஹஜ் கடமையைப் போன்று கடமையில்லை எனினும் ஆயுளில் ஒரு முறையாவது உம்ரா செய்வது ஹனஃபி மத்ஹபுப்படி பலமான ஸுன்னத்தும், ஷாஃபி மத்ஹபுப்படி பர்லுமாகும். ஹஜ்ஜின் நிபந்தனைகள் உம்ராவிற்கும் பொருந்தும்.

உசாத்துணை
 எஸ். நாகூர் மீரான், முன்னாள் சுற்றுலாத்துறை மற்றும் தமிழ்நாடு மாநில ஹஜ் குழு தலைவர்(வாழ்த்துரை)மற்றும் மு. அபுல் ஹசன், முன்னாள் செயலாளர் தமிழ்நாடு மாநில ஹஜ் குழு,  முகவுரையுடன்,"ஹஜ்ஜும் உம்ராவும்", தமிழ்நாடு மாநில ஹஜ் குழு வெளியீடு. 9-2-1995

மேற்கோள்கள்

இசுலாம்
ஹஜ்
அரபு மொழிச் சொற்கள்
இசுலாமிய கடமைகள்
ஸ்ரீ ராம் நல்லமணி யாதவர் கலை மற்றும் அறிவியல் கல்லூரி

ஸ்ரீ ராம் நல்லமணி யாதவர் கலை மற்றும் அறிவியல் கல்லூரி திருநெல்வேலி கொடிக்குறிச்சி, மனோன்மணியம் சுந்தரனார் பல்கலைக்கழகத்தின் கீழ் இயங்கும் கல்லூரியாகும். 1994இல் தொடங்கப்பட்டது.. இக்கல்லூரியில் 16 இளநிலைப் பட்டப்படிப்புகளும் 5 முதுநிலைப் படிப்புகளும் 5 ஆய்வுத் துறைகளும் உள்ளன.

இவற்றையும் பார்க்க
 யாதவர் கல்லூரி
 இ. எம். ஜி. யாதவர் மகளிர் கல்லூரி

மேற்கோள்கள்
 

தென்காசி மாவட்டத்திலுள்ள தனியார் கலைக் கல்லூரிகள்
மட்டக்களப்பு மான்மியம் (ஓர் ஆராய்ச்சி)

மட்டக்களப்பு மான்மியம் (ஓர் ஆராய்ச்சி) என்னும் நூல் மட்டக்களப்பு வரலாற்றைக் கூறும் நூலாகிய மட்டக்களப்பு மான்மியம் பற்றிய சமகால ஆய்வு நூலாகும். மட்டக்களப்பு மான்மியம் கூறும் வரலாற்று ஆய்வு செய்து விபரித்து, மெய்ப்பிப்பது இந்நூலினது சிறப்பம்சமாகும். இது மட்டக்களப்பு மான்மியத்திற்கு விளக்கவுரை போன்று அமைந்துள்ளது. இதில் குறிப்பிடத்தக்க முக்கிய விடயம் என்னவென்றால், வழக்கிழந்துபோன சொற்கள் புதிதாக விளக்கப்பட்டுள்ளன. இது மான்மியத்தையும் மட்டக்களப்பு வரலாற்றையும் இலகுவாக விளங்கிக் கொள்ள வழி செய்கிறது.

நூலின் பிரதான பகுதிகள் 
 இயல் 1: மட்டக்களப்பு மான்மியம் வரலாற்று மதிப்பீடு
 இயல் 2: மட்டக்களப்பு மான்மியம் விபரிக்கும் அரச குடிவழிகள்
 இயல் 3: மட்டக்களப்பு மான்மியம் குறிப்பிடுகின்ற அரசியலமைப்பு, சமூக வரலாறு, முற்குகர் சட்டம்
 இயல் 4: மட்டக்களப்பு மான்மியம் ஊரும் பேரும்
 இயல் 5: மட்டக்களப்பு மான்மியம் விபரிக்கும் சாதியமைப்புக்கள்
 இயல் 6: மட்டக்களப்பில் தென்னிந்திய - கிழக்கிந்திய சைவமதப் பண்பாடுகளும், பிற வழிபாட்டு நெறிகளும்
 இயல் 7: மட்டக்களப்பு மான்மியம் கால ஆய்வுகள்

உசாத்துணை

வெளி இணைப்புகள் 
 மட்டக்களப்பு மான்மியம் ஓர் ஆராய்ச்சி)  நூலகம்

மட்டக்களப்பு வரலாறு
ஈழத்து நூல்கள்
ஈழத்து வரலாற்றியல் தமிழ் நூல்கள்
1993 தமிழ் நூல்கள்
எம். எல். வசந்தகுமாரி

எம். எல். வசந்தகுமாரி (M. L. Vasanthakumari, 03 சூலை 1928 - 31 அக்டோபர் 1990) தமிழ்நாட்டைச் சேர்ந்த கருநாடக இசைப் பாடகர் ஆவார். நேயர்களால் எம். எல். வீ என அன்புடன் அழைக்கப்பட்டவர். பல இந்திய மொழிகளில் வெளிவந்த பாடல்களுக்குப் பின்னணிப் பாடகராக இருந்துள்ளார். இவர் "ராகங்களின் அரசி"                     என்று அழைக்கப்படுகிறார்.

ஆரம்பகால வாழ்க்கை 
மெட்ராஸ் லலிதாங்கி வசந்தகுமாரி என்ற இயற்பெயர் கொண்ட எம். எல். வசந்தகுமாரி, குத்தனூர் அய்யா சுவாமி ஐயருக்கும் லலிதாங்கிக்கும் மகளாகப் பிறந்தார். தாய் தந்தை இருவரும் இசைக் கலைஞர் ஆவர். சென்னையில் ஆங்கிலப்பள்ளியில் படித்து மருத்துவத்துறையில் நுழைய இருந்தவர், பிரபல பாடகர் ஜி. என். பாலசுப்பிரமணியம் முயற்சியால் இசைத்துறைக்கு வந்துவிட்டார்.

ஆக்கங்கள்

தெலுங்கு பாடல்கள்

தமிழ்ப் பாடல்கள்

தொழில் வாழ்க்கை 
இவரின் குறிப்பிடத்தக்க மாணவர்கள்:

 ஸ்ரீவித்யா 
 சுதா ரகுநாதன் 
 அ. கன்னியாகுமாரி 
 சாருமதி ராமச்சந்திரன் 
 மீனா சுப்ரமணியன்

சிறப்புகள் 
சங்கீத கலாநிதி விருதினை குறைந்த வயதில் பெற்ற பெண் கலைஞர் எனும் பெருமை இவருக்கு உண்டு. தனது 49 ஆவது வயதில் இவ்விருதினைப் பெற்றார்.

விருதுகள் 
 சங்கீத நாடக அகாதமி விருது, 1970
 மதிப்புறு முனைவர் பட்டம், 1976. வழங்கியது: மைசூர் பல்கலைக்கழகம்
 சங்கீத கலாநிதி விருது, 1977. வழங்கியது: மியூசிக் அகாதெமி, சென்னை
 இசைப்பேரறிஞர் விருது, 1978. வழங்கியது: தமிழ் இசைச் சங்கம், சென்னை.
 பத்ம பூஷன் விருது
 சங்கீத கலாசிகாமணி விருது, 1987. வழங்கியது: தி இந்தியன் ஃபைன் ஆர்ட்ஸ் சொசைட்டி

மேற்கோள்கள்

வெளி இணைப்புகள் 
திரை இசையின் முதல் நட்சத்திரப் பாடகி எம். எல். வசந்தகுமாரி - வாமனன் எழுதிய கட்டுரை

கருநாடக இசைப் பாடகர்கள்
பத்ம பூசண் விருது பெற்ற தமிழர்கள்
சங்கீத கலாநிதி விருது பெற்றவர்கள்
இசைப்பேரறிஞர் விருது பெற்றவர்கள்
1928 பிறப்புகள்
1990 இறப்புகள்
20 ஆம் நூற்றாண்டுக் கருநாடக இசைக் கலைஞர்கள்
சங்கீத கலாசிகாமணி விருது பெற்றவர்கள்
தமிழ்ப் பெண் இசைக் கலைஞர்கள்
சென்னை இசைக்கலைஞர்கள்
சென்னைப் பாடகர்கள்
தமிழ்நாட்டுப் பெண் இசைக்கலைஞர்கள்
புனுகு

புனுகு மிக பழமையான வாசனைத் திரவியம் ஆகும். இது புனுகுப்பூனை விலங்குகளிலிருந்து பெறப்படுகிறது. இது புனுகுப்பூனையின் ஆசனவாய்க்கு அருகில் உள்ள ஒரு சுரப்பியில் இருந்து சுரக்கிறது. இது கீட்டோன் வகையைச் சேர்ந்தது. செறிவான கஸ்தூரி வாசனையைக் கொண்டதாகக் காணப்படும்.காரணம் புனுகும் கஸ்தூரியும் ஒரே வாசணைக் கூறாகிய மக்றோ சைடிக் கேட்டொன் (macrocyclic ketone) வகையைச் சேர்ந்தது..

பயன்பாடு 
வாசனை திரவியமான சவ்வாது தயாரிக்கும் மூலப்பொருளாக புனுகு பயன்படுகிறது. இது இறை வழிபாட்டிலும், ஆயுர்வேத மருந்துத் தயாரிக்கவும் பயன்படுத்தபடுகிறது.

மேற்கோள்கள்

வேதியியல்
நறுமணப் பொருட்கள்
வளைய ஆல்க்கீன்கள்
கீட்டோன்கள்
ராமேசுவரம் தொலைக்காட்சி கோபுரம்

இராமேசுவரம் தொலைக்காட்சி கோபுரம் (Rameswaram TV Tower) தமிழ்நாட்டில் உள்ள இராமேசுவரத்தின் சல்லிமலையில் உள்ளது. இந்த கோபுரம் 323 மீட்டர் (1059.7 அடி) உயரம் உடையது. இராமேசுவரம் தொலைக்காட்சி கோபுரம் இந்தியாவில் உள்ள உயரமான கட்டமைப்புகளுள் ஒன்றாகும். இந்த கோபுரம் தூர்தர்ஷனால் தொலைக்காட்சி ஒளிபரப்புக்கு பயன்படுத்தப்படுகிறது. இந்த கட்டமைப்பு வலுவான கான்கிரீட் சிமெண்ட் கலவையால் உருவாக்கப்பட்டது.

நிலவியல்
இராமேசுவரம் தொலைக்காட்சி கோபுரம் இராமேசுவரம் நகரத்தில் அமைந்துள்ளது. இது தென்னிந்திய மாநிலமான தமிழ்நாட்டில் நிர்வாக மாவட்டமான இராமநாதபுரம் மாவட்டத்தில் உள்ள ஒரு சிறிய கடற்கரையோர நகராட்சி ஆகும்.

ஒளிபரப்பு 
இங்கிருந்து 1995 ஆண்டிலிருந்து தூர்தர்ஷன் தொலைக்காட்சி மற்றும் அனைத்திந்திய வானொலி சேவைகள் ஒளி,ஒலி பரப்பட்டுகின்றன. இலங்கைக்கும் இங்கிருந்து ஒளிபரப்பு சேவை கிடைத்துவந்தது. இந்தக் கோபுரத்தின் உச்சியில் உள்ள விளக்கு இராமேசுவரம் மீனவர்களுக்கு கலங்கரை விளக்குபோல விளங்கியது. இந்தியா முழுவதும் உள்ள தூர்தர்சனின் தரைவழி ஒளிபரப்பு சேவையை மூட ஒன்றிய அரசு முடிவெடுத்ததால் இராமேசுவம் கோபுரத்தின் தொலைக்காட்சி ஒளிபரப்பபானது 2021 திசம்பர் 31 முதல் நிறுப்பட்டடுவதாக அறிவிக்கப்பட்டது.

மேற்கோள்கள்

வெளி இணைப்புகள் 

 விக்கிமேப்பியாவில் அமைவிடம்

கோபுரங்கள்
தமிழ் நாட்டுக் கட்டிடங்கள்
தொலைத்தொடர்பு கோபுரங்கள்
பக்ரா அணை

பக்ரா அணை சத்லஜ் ஆற்றின் குறுக்கே அமைந்துள்ளது. மேலும் இந்த அணையானது பஞ்சாப் மற்றும் இமாச்சலப்பிரதேசத்தின் வடக்கே எல்லையில் அமைந்துள்ளது. இந்த அணை இமாச்சலப்பிரதேசத்தின் பிலாஸ்பூர் மாவட்டத்தில் அமைந்துள்ளது. 225.55 மீட்டர்  (740 அடி) உயமுள்ள இந்த அணையே ஆசியாவின் இரண்டாவது உயரமான அணையாகும்.உத்தராகண்டம் மாநிலத்தில் உள்ள  261 மீட்டர் உயமுள்ள டெஃறி அணையானது முதலிடத்தில் உள்ளது.  இதுவும் இந்தியாவிலேயே அமைந்துள்ளது. பக்ரா அணையின் நீளம் 518.25 மீட்டர் மேலும் அகலம் 9.1 மீட்டர்.இதன் கோபிந்த் சாகர் எனப்படும் நீர்த்தேக்கம் 9340 மில்லியன் கன மீட்டர் தண்ணீரை சேமிக்கும் அளவுக்கு கொள்ளளவு உடையது.

மேற்கோள்கள்

இமாச்சலப் பிரதேச அணைகள்
1963-இல் கட்டிமுடிந்த அணைகள்
தானே

தானே () (மராத்தி : ठाणे), இந்தியாவின் மகாராட்டிர மாநிலத்தில், மும்பைப் பெருநகரின் வடகிழக்கே உள்ள புறநகர்ப் பதியில் உள்ள ஒரு நகரம். இது மும்பை பெருநகரப் பகுதியாகும். இது தானே ஓடையின் முகப்புப் பகுதியில் உள்ளது. தானேயின் சிறப்புகளில் ஒன்று, இந்திய நிலப்பரப்பில் முதன்முறையாக ஓடிய தொடர்வண்டி, ஏப்பிரல் 16, 1853 இல் போரி பந்தரில் (இப்பொழுது சத்திரபதி சிவாசி முனையில்) இருந்து புறப்பட்டு 34 கி.மீ தொலைவில் உள்ள தானேயிக்கு (அப்பொழுது தானாவுக்கு) ஓடியது இதுவே ஆசியாவில் தொடர்வண்டி காலத்தைத் தொடக்கியது என்பர். தானே நகரம் 147 சதுர கிலோமீட்டர் பரப்பளவு கொண்டது; இதன் மக்கள் தொகை, 2011-இன் கணக்கெடுப்பின்படி, 2.4 மில்லியனுக்கும் கூடுதலாகும். மகாராட்டிரா மாநில நெடுஞ்சாலை 42 தானே மாவட்டத்தின் முக்கியப் பகுதிகளையும், கிழக்கு விரைவு நெடுஞ்சாலையையும் இணைக்கிறது.

இன்று தானே அனைத்து துறைகளிலும் முதன்மை வகிக்கிறது.

திவா - மும்ரா - கல்வா பகுதிகள் மக்கள் அதிகம் வசிக்கும் பகுதிகளாகும்..

இப்பகுதி மக்கள் தங்கள் பயணத்தை புறநகர் ரயில் சாந்தே உள்ளனர்.

தானேயின் பகுதிகள்
 தானே
 திவா - மும்ரா - கல்வா 
 மும்ப்ரா-கௌசா
 கல்வா
 கோப்ரி
 கோல்செட்      
 கோட்பந்தர் ரோடு
 சில் பட்டா

அடிக்குறிப்புகளும் மேற்கோள்களும்

வெளியிணைப்புகள் 
 Thaneweb.com – The city portal
 Thanecity.in  – Thane community portal

மகாராட்டிர மாநிலத்திலுள்ள ஊர்களும் நகரங்களும்
தானே மாவட்டம்
மகாராட்டிரத்திலுள்ள மாநகரங்கள்
வாய்மேடு

வாய்மேடு (Voimedu) என்பது இந்தியாவின், தமிழ்நாடு மாநிலத்தில், நாகப்பட்டினம் மாவட்டத்தில் உள்ள, வேதாரண்யம் வட்டத்திற்கு உட்பட்ட ஓர் கிராமமாகும். இதன் பண்டைய பெயர் வாய்மை (உண்மை), மேடு (இடம்) ஆகும். ஆனால், காலப்போக்கில் படிப்படியாக  மாற்றம் பெற்று தவறாக வாய்மேடு என்று  உச்சரிக்கப்பட்டு வருகிறது.

மக்கள்தொகை 
வாய்மேடு கிராமமானது ஒரு விவசாயத்தை அடிப்படையாகக் கொண்டது. இங்கு 5000த்திற்கும் அதிகமான மக்கள் வசிக்கின்றனர். இங்கு துணை மின் நிலையம் ஒன்று அமைந்துள்ளது.

மேற்கோள்கள் 

நாகப்பட்டினம் மாவட்டத்திலுள்ள கிராமங்கள்
வெள்ளைப்பூண்டு

பூண்டு அல்லது உள்ளி (Allium sativum) என்பது வெங்காய இனத் தாவரத்தைக் குறிக்கும்.

கோரை, அறுகம்புல், வெங்காயம், வெள்ளைப்பூண்டு போன்றவற்றை பூண்டு என்னும் சொல் குறிக்கும்; என்றாலும் சிறப்பு வகையால் வெள்ளைப்பூண்டை மட்டுமே குறிக்கும்.

வெங்காயம் ஒரே மையத்தில் உரியும் அடுக்குத்தோல் கொண்ட கிழங்குவகை. பூண்டு பல பல்லடுக்குக் கொண்டது. இந்தப் பல பல்லடுக்குகள் ஓரிரு அடுக்குத் தோலால் மூடப்பட்டிருக்கும். வெங்காயத்தை ஈரவெங்காயம் என்றும், பூண்டை வெள்ளை-வெங்காயம் என்றும் சில வட்டாரங்களில் வழங்குவர். சித்த மருத்துவத்தில் இலசுனம் என அழைக்கப்படுகிறது. மலைப்பூண்டுப் பல் பெரிதாக இருக்கும். நாட்டுப்பூண்டுப் பல் சிறிதாக இருக்கும். உணவில் பூண்டைச் சேர்த்துக் கொள்வதால் உணவுக்கூழ் வயிற்றில் எளிதாகக் கரையும். இதனால் வயிற்றுப் பொருமல் நீங்கும்.

பிறப்பிடம் 
பூண்டின் தாயகம் மத்திய ஆசியக்கண்டமாகும். பிறகு இது இந்தியா மற்றும் மேலை நாடுகளுக்குப் பரவியது.

குணங்கள் 
எரிப்பும் காரமும் உடையது. முகர்ந்தால் நெடியுடையது.

விவசாயம் 
பூண்டை நடுவதற்கு நாற்று அல்லது பூண்டுப்பல் பார்களில் நட்டுத் தண்ணீர் விட்டு வளர்ப்பார்கள். இதை புரட்டாசி மாதத்தில் நட்டு வளர்த்து பார்களிலிருந்து வளர்ந்த பின் தை மாதத்தில் வெட்டியெடுப்பார்கள்.

உற்பத்தி போக்குகள் 
சீனாவில் பூண்டு அதிகமாக உற்பத்தி செய்யபடுகிறது.

மருத்துவப் பயன்கள் 
நோய் தடுப்பு மண்டலத்திற்கு உறு துணையாகிறது. புற்று நோயையும் மற்ற நோய் தொற்றுகளையும் எதிர்க்க உதவுகிறது. வெள்ளணுத் திறனின் செயல்பாடுகளை அதிகரிக்கச் செய்கிறது. ஊளைச் சதையைக் கரைக்கும். தண்டுவட உறையழற்சிக்கும் சிறந்த மருந்தாகிறது. இரத்த அழுத்தத்தைக் குறைக்கிறது. நீரழிவைக் குணப்படுத்தவும் உதவுகிறது. மாதவிடாய்க் கோளாறுக்கும்  மருந்தாகும்.

வெளியிணைப்புகள் 

பூண்டு வகைகளின் தொகுப்பு

மேற்கோள்கள் 

காய்கறிகள்
வெங்காயத் தாவரப்பேரினம்
மூலிகைகள்
பூண்டு வகைகள்